28.8.2014 Jurnalul Oficial al Uniunii Europene L 257/73 REGULAMENTUL (UE) NR. 910/2014 AL PARLAMENTULUI EUROPEAN ȘI AL CONSILIULUI din 23 iulie 2014 privind identificarea electronică și serviciile de încredere pentru tranzacțiile electronice pe piața internă și de abrogare a Directivei 1999/93/CE PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 114, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic şi Social European (), hotărând în conformitate cu procedura legislativă ordinară (?), întrucât: (1) Instaurarea încrederii în mediul online este esențială pentru dezvoltarea economică și socială. Lipsa încrederii, datorată în special unei lipse a securității juridice percepute de public, determină consumatorii, întreprinderile și autoritățile publice să ezite în efectuarea de tranzacții pe cale electronică și în adoptarea de noi servicii. (2) Obiectivul prezentului regulament este de a creşte încrederea în tranzacțiile electronice de pe piața internă prin furnizarea unei baze comune pentru realizarea de interacțiuni electronice sigure între cetăţeni, întreprinderi și autoritățile publice, contribuind astfel la creşterea eficienței serviciilor online din sectorul public şi privat, a activităților economice electronice și a comerţului electronic în Uniune. (3) Directiva 1999/93/CE a Parlamentului European și a Consiliului (') reglementa semnăturile electronice fără să ofere un cadru transfrontalier și intersectorial cuprinzător pentru tranzacţii electronice sigure, demne de încredere și ușor de folosit. Prezentul regulament consolidează și extinde acquis-ul din respectiva directivă. ( Comunicarea Comisiei din 26 august 2010 intitulată „Agenda dipitală pentru Europa” a identificat fragmentarea pieței digitale, lipsa interoperabilității și creşterea criminalității informatice ca obstacole majore în calea cercului virtuos al economiei digitale. În raportul său privind cetățenia UE în 2010, intitulat „Eliminarea obstacolelor din calea drepturilor cetățenilor Uniunii”, Comisia a scos în evidenţă, de asemenea, necesitatea de a soluționa princi- palele probleme care îi împiedică pe cetățenii europeni să beneficieze de avantajele unei piețe unice dişitale și de serviciile digitale transfrontaliere. (5)  În concluziile sale din 4 februarie 2011 și 23 octombrie 2011, Consiliul European a invitat Comisia să creeze o piață unică digitală până în 2015 pentru a realiza progrese rapide în domenii esențiale ale economiei digitale și pentru a promova o piață unică digitală integrată în totalitate, prin facilitarea utilizării transfrontaliere a serviciilor online, acordând atenție în special facilitării identificării şi autentificării electronice sigure. () JO C 351, 15.11.2022, p. 73. (?)) Poziţia Parlamentului European din 3 aprilie 2014 (nepublicată încă în Jurnalul Oficial) și Decizia Consiliului din 23 iulie 2014. (') Directiva 1999/93/CE a Parlamentului European şi a Consiliului din 13 decembrie 1999 privind un cadru comunitar pentru semnăturile electronice (JO L 13, 19.1.2000, p. 12).